armvectores/hy_wikipedia_2023 huggingface dataset:
Պիթիա

Պիթիա կամ Պյութիա (հին հունարեն՝ Πῡθία), Ապոլլոնի՝ Հին Հունաստանի Դելֆի քաղաքում գտնվող տաճարի քրմուհին։
Գետնից տակից ելնող ծծմբի գոլորշիներից հարբելով՝ Պյութիան վճիռներ էր ազդարարում և գուշակում գալիքն ու մարդկանց ճակատագիրը (այստեղից էլ Դելֆիի պատգամախոս անունը)։ Նրա գուշակությունները, որպես կանոն, ունեին մութ իմաստ և կարող էին տարբեր կերպով մեկնաբանվել։


== Նշանավոր գուշակությունները ==

Պյութիան իր գուշակություններն անում էր ամեն ամսվա յոթերորդ օրը։ 

Թեսեւսին, ով հաղթեց Մինոտավրոսին և հիմնադրեց Աթենքը, ասել է. «Թեսեւս, Եգեւսի որդի... չտխրես։ Քանի որ կաշվե անոթի նման դու կլողաս ալիքների վրայով՝ նույնիսկ փոթորկին»։
Լյուդիայի Կրոզոս արքան ուզում էր իմանալ՝ պատերազմ սկսի, թե պահպանի խաղաղություն։ Պատգամախոսը պատասխանեց. «Հալյուսն (Լյուդիայի արեւելյան սահմանային գետը) անցնելով, Կրոզոսը կավերի մի մեծ տերություն։» Նա պատերազմեց, և իր կայսրությունը կործանվեց։
Հռովմեացի Լուկիուս Հունիուս Բրուտոսն իր երկու ուղեկիցների հետ դիմել էր պատգամախոսին և հարցրել ապագայից. «Երիտասարդներ, ձեզնից Հռոմի բարձրագույն իշխանություն կստանա նա, ով առաջինը կհամբուրի իր մորը»։ Բրուտոսի ուղեկիցնարն ակնարկը հասկացել էին բառացի, իսկ Բրուտոսը, ծնկի իջնելով, համբուրեց գետինը։ Մ.թ.ա. 509 թ. Բրուտոսը դարձավ Հռոմի առաջին կոնսուլ։
Չորս հարյուրամյակ անց Կիկերոնը հարցրեց, թե ինչպես հասնի բարձրագույն փառքի, և նրան ասվեց. «Թող քո անձի բնությունը, այլ ոչ մեծամասնության կարծիքը ղեկավարեն քեզ»։
Ներոն կայսրին, ով վախենում էր մահից, ասվել էր. «Վատ բան սպասիր 73-ից»։ Ոգևորված կայսրը կարծել էր, որ ապրելու է մինչև 73 տարեկանը։ Իրականում նրան գահընկեց արեցին և նա ինքնասպան եղավ 31 տարեկանում։ 73 տարեկան էր նրա իրավահաջորդ Գալբան։


== Ծանոթագրություններ ==
Unity Technologies

Unity Software Inc., (ավելի հայտնի է ինչպես՝ Unity Technologies), ամերիկյան ընկերություն, որը զբաղվում է համակարգչային խաղերի մշակմամբ, ինչպես նաև հայտնի է իր Unity լիցենզավորված խաղային շարժիչով։ Հիմնադրվել է 2004 թվականի օգոստոսի 2-ին որպես՝ Over Edge I/S, և դարձել է Unity Technologies ApS-ի ենթաբաժին 2006 թվականին։ Ընկերությունը տեղակայված է Սան Ֆրանցիսկոյում, և 2009 թվականից կրում է «Unity Technologies SF» անվանումը։ 


== Պատմություն ==
Հիմնադրվել է 2004 թվականին Դեյվիդ Հելգասոնի, Նիկոլա Ֆրենսիսի և Յոհան Անտեյի կողմից Կոպենհագենում։ Առաջին խաղը դարձավ GooBall-ը, որը հաջողությա չհասավ։ Այդ պատճառով խումբը որոշեց ստեղծել խաղային շարժիչ, որը կարող էին օգտագործել բոլորը հասանելի գնով։ Unity Technologies-ը ֆինանսավորում ստացավ այնպիսի ընկերություններից ինչպիսիք են՝ Sequoia Capital, WestSummit Capital և iGlobe Partners-ը։ 
Ընկերության նպատակ խաղերի մշակման հեշտացնում էր, որը թույլ կտար ստեղծել 2D և 3D խաղեր ավելի հեշտ տարբերակով։ 2008 թվականին, երբ սկսեց հայտնիություն հավաքել iPhone-ը, Unity-ն դարձավ առաջինն այն ընկերություններից, որոնք աջակցում էին IOS օպերացիոն համակարգը։ Ներկա պահին Unity-ին աջակցում է ավելի քան 24 պլատֆորմ, այդ թվում՝ Windows, Oculus Rift, PlayStation 4, Linux, Android։ 
2010 թվականին IBM սկսեց ուսումնասիրել Unity 3D մոդելը, դիտարկիչի համար 3D խաղերի պատրաստման համար։ 
2012 թվականի ապրիլին Unity-ին ուներ ավելի քան 1 միլլիոն գրանցված մշակողներ, որոնցից 300 000-ը օգտագործում էին Unity-ին իրենց ամեն ամսյանախագծերում։ 2015 թվականի ապրիլին գրանցված օգտատերերի թիվը հասավ 4,5 միլլիոնի, որոնցիցն 1 միլլիոնը համարվում էին ավտիվ օգտատերեր։ Բջջային խաղերի մշակողների 47%-ը օգտագործում էր Unity։ 
2010 թվականի նոյեմբերի 10-ին թողարկվեց Unity Asset Store-ը, որն իրենից ներկայացնում էր առցանց խանութ Unity օգտատերերի համար։ 2014 թվականի ապրիլին խանութն ուներ ավելի քան 600 000 գրանցված օգտատեր և ավելի քան 500 000 ներբեռված նյութեր ամեն ամիս։ 
2014 թվականի մարտին, Unity-ին գնեց Applifier-ը, ընկերություն, տրամադրում է բջջային կապ Հելսինկիում։ 
2014 թվականին կայացավ ևս երկու գնում՝ Playnomics պլատֆորմ, որը զբաղվում էր տվյալների վիճակագրությամբ մշակողների համար (հայտնի է ինչպես՝ Unity Analytics) և Tsugi-ին, որը տրամադրում էր ինտեգրացիայի անխափափ ծառայություն, հայտնի ինչպես՝ Unity Cloud Build։ 
2015 թվականին Unity Technologies-ը գնեց SilkCloud-ը, որը զբաղվում էր առցանց առևտրի մշակմամբ Շանհայում։ 
GDC 16-ի ժամանակ Unity Technologies-ը հայտարարեց նոր երկու թողարկումների մասին։ Unity Certification, որը կօգնի մշակողներին ցույց տալ իրենց հմտությունները և գիտելիքները Unity-ում, և Unity Collaborate-ը, որը թույլ էր տալիս միանգամից մի քանի մշակողնիերի հասանելիություն ստանալ նախագծին՝ հեռակա տարբերակով։ 


== Ծանոթագրություններ ==
Ուկանխադու

Ուկանխադու (վրաց.՝ უკანხადუ), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 2000 մետր բարձրության վրա։ Շրջկենտրոն Դուշեթից հեռու է 78 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Columbia Records

Columbia Records, աշխարհում ձայնագրման արտադրության ամենահին լեյբլն է, հիմնվել է 1888 թվականից ԱՄՆ-ում «American Graphophone Company» անվանմամբ (Volta Laboratory and Bureau ընկերության իրավահաջորդը)։ Ներկայումս հանդիսանում է «Sony Music Entertainment»-ի դուստր ընկերությունը։ Լեյբլը մինչ 1980-ական թվականները շարունակում էր հայտնի կատարողների և երաժշտական խմբերի ալբոմները։ 1961-1990 թվականներին ԱՄՆ և Կանադայից դուրս Columbia Records-ի համար պատրաստված նյութերի ձայնագրությունները թողարկվել են «CBS Records» լեյբլի կողմից։


== Արտաքին հղումներ ==
Պաշտոնական կայք(անգլ.)
Columbia Records լեյբլի պատմությունը Archived 2012-05-25 at the Wayback Machine.
Կատարողների ցանկը Անգլերեն Վիքիպեդիայում
Հովհաննիսյան (այլ կիրառումներ)

Հովհաննիսյան, հայկական ազգանուն։


== Հայտնի կրողներ ==
Աննա Հովհաննիսյան (1903-1977) - հայ թարգմանչուհի։
Արշակ Հարությունի Հովհաննիսյան (1885-?) - ՀՅԴ գործիչ, Բաքվի «Արև» թերթի խմբագիր ՀՀ Գյուղատնտեսության և աշխատանքի նախարար
Արմեն Հովհաննիսյան (1936-2011) - հայ թարգմանիչ, լրագրող։
Արսեն Հովհաննիսյան (1908-1945) - հայ բանաստեղծ, լրագրող։
Գաբրիել Հովհաննիսյան (Գիսակ) (1896-1949) - հայ բանաստեղծ, արձակագիր, թարգմանիչ, երգիչ, մանկավարժ։
Գառնիկ Հովհաննիսյան (ծ.1976) - հայ ֆուտբոլիստ։
Գոռ Հովհաննիսյան (ծ.1978) - հայազգի իրավաբան և կառավարման գիտությունների մասնագետ։
Թունիկ Հովհաննիսյան (1908-1941) - հայազգի կոմպոզիտոր։
Լևոն Հովհաննիսյան (1885-1970) - հայ սրտաբան։
Խորեն Հովհաննիսյան (ծ.1955) - հայ ֆուտբոլիստ։
Հակոբ Հովհաննիսյան (1875-1941) - կենսաքիմիկոս, ԵՊՀ ռեկտոր, ԵԲԻ տնօրեն։
Հայրապետ Հովհաննիսյան (1878-1938) - հայ աշխարհագետ։
Հարություն Հովհաննիսյան (ծ.1981) - հայ ֆուտբոլիստ։
Հենրիկ Հովհաննիսյան (ծ.1918) - հայազգի խորհրդային կինոռեժիսոր։
Հենրիկ Հովհաննիսյան (ծ.1936) - հայ արվեստագետ։
Հովհաննես Հովհաննիսյան (1864-1929) - հայ բանաստեղծ։
Յուրի Հովհաննիսյան (ծ.1933) - հայ ֆիզիկոս։
Պետրոս Հովհաննիսյան (ծ.1944) - պատմաբան, աղբյուրագետ։
Ռիչարդ Հովհաննիսյան (ծ.1932) - ամերիկաբնակ հայ պատմաբան։
Ռոբերտ Հովհաննիսյան (ծ.1991) - հայ շախմատիստ։
Ռուսեթ Հովհաննիսյան (1907-1971) - հայ գրականագետ։
Սմբատ Հովհաննիսյան (Թոնդրակ) (ծ.1977) - հայ պատմագետ, բանաստեղծ, թարգմանիչ։
Վահան Հովհաննիսյան(ծ.1956) - հայ քաղաքական գործիչ։
Րաֆֆի Կ. Ռիչարդի Հովհաննիսյան (ծ.1959) - հայ քաղաքական գործիչ։
Րաֆֆի Հովհաննիսյան - հայ գրող։
Ռաֆիկ Հովհաննիսյան (1931-1976) - պատմաբան, պատմական գիտությունների թեկնածու։


== Իրական անուններ ==
Նիկոլ Դուման (իսկականը՝ Նիկողայոս Տեր-Հովհաննիսյան) (1867-1914) - հայ ազգային-ազատագրական շարժման գործիչ։
Զապել Եսայան (Հովհաննիսյան) (1878-1943) - հայ գրող, թարգմանիչ, հրապարակագիր։
Հովհաննես Իոաննիսյան (Հովհաննիսյան) (1881-1938) - հայ դիրիժոր։
Արամ Մանուկյան (իսկականը՝ Սարգիս (Սերգեյ) Հարությունի Հովհաննիսյան) (1879-1919) - հայ պետական, հասարակական գործիչիչ։
Մուրացան (իսկականը՝ Գրիգոր Տեր-Հովհաննիսյան) (1854-1908) - հայ գրող։
Նար-Դոս (իսկականը՝ Հովհաննիսյան Միքայել Զաքարի) (1867-1933) - հայ գրող։
Դեմյանով Լազ

Դեմյանով Լազ (ուկրաիներեն՝ Дем'янів Лаз), վայր, որտեղ ԽՍՀՄ Ներքին գործերի ժողովրդական կոմիսարիատի (ՆԿՎԴ) կողմից բանտարկվածները ենթարկվել են զանգվածային գնդահակահարության։ Տեղակայված է Իվանո-Ֆրանկովսկում (Ուկրաինա)։
Գնդակահարությունները իրականացվել են 1941 թվականի հունիսի վերջին, Նացիստական Գերմանիայի կողմից Ուկրաինայի օկուպացիայից առաջ։ Ընդհանուր, ըստ «Մեմորիալ»-ի տվյալների, տեղափոխվել և իրականացվել է շուրջ 600 մարդու գնդակահարություն։


== Տես նաև ==
1930-ականների բռնաճնշում


== Ծանոթագրություններ ==
Բեհլևանի լեռնաշղթա

Անվան այլ կիրառումների համար տե՛ս՝ Բեհլևան (այլ կիրառումներ)Բեհլևան , լեռնաշղթա Պոնտական լեռնահամակարգում, Լազիստանի լեռներում։ Լանջերից սկիզբ է առնում համանուն գետը։


== Ծանոթագրություններ ==
Ուսպենովկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՈւսպենովկաՈւսպենովկա (ուկրաիներեն՝ Успенівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Ուսպենովկա գյուղում բնակվում էր 419 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրեյ Իլյասկին

Անդրեյ Գրիգորևիչ Իլյասկին (ռուս.՝ Андре́й Григо́рьевич Иля́скин, հուլիսի 25, 1967(1967-07-25), Մոսկվա, ԽՍՀՄ), ռուս նախկին ֆուտբոլիստ (հանդես է եկել կիսապաշտպանի դիրքում), ֆուտբոլային մարզիչ։ ԽՍՀՄ սպորտի վարպետ։


== Կարիերա ==


=== Խաղացողի ===
Անդրեյ Իլյասկինը Մոսկվայի ՖՇՄ ֆուտբոլային ակումբի սան է. նրա առաջին մարզիչը եղել է Վ. Յուլիգինը։ 1984 թվականից մինչև 1985 թվականն Անդրեյ Իլյասկինը հանդես է եկել Մոսկվայի «Լոկոմոտիվ» ակումբում՝ 19 հանդիպումներում խփելով երկու գոլ։ 1986 թվականից մինչև 1988 թվականը նա պաշտպանել է Սմոլենսկի «Իսկրա» ակումբի գույները՝ 91 խաղում դառնալով 16 գոլի հեղինակ։ 1989 թվականի մրցաշրջանում նա կրկին խաղացել է «Լոկոմոտիվում», որի կազմում կատարել է իր նորամուտը ԽՍՀՄ Բարձրագույն լիգայում, որի շրջանակներում մասնակցել է երկու հանդիպման։
1990 թվականից մինչև 1991 թվականն Անդրեյ Իլյասկինը խաղացել է Բրյանսկի «Դինամո» ակումբում, որի կազմում անցկացրած 35 հանդիպումներում խփել է 3 գոլ։ Հետագայում նա համալրել է «Կուբան» ֆուտբոլային ակումբի շարքերը, որի կազմում 1991 թվականի մրցաշրջանում անցկացրել է 21 հանդիպում և խփել է 3 գոլ։ 1991/92 մրցաշրջանում հանդես է եկել Վարշավայի «Պոլոնիա» ակումբում։
1992 թվականին Անդրեյ Իլյասկինը տեղափոխվել է Մոսկվայի ԲԿՄԱ, որի կազմում կատարել է իր նորամուտը Ռուսաստանի Բարձրագույն լիգայում, որտեղ անցկացրել է 7 հանդիպում և խփել մեկ գոլ։ Դրանից բացի այդ մրցաշրջանում նա ԲԿՄԱ-2-ի կազմում անցկացրել է 9 խաղ և խփել հինգ գոլ։ 1993 թվականից մինչև 1997 թվականը խաղացել է «Շիննիկ» ակումբում՝ 148 հանդիպումներում խփելով 30 գոլ։ 1996 թվականին նա ակումբի կազմում դարձել է Ռուսաստանի Առաջին լիգայի արծաթե մեդալակիր, եղել է թիմի ավագ։
1997 թվականին տեղափոխվել է «Ռուբին» ֆուտբոլային ակումբ, որի կազմում անցկացրած 7 հանդիպումներում խփել է 1 գոլ։ 1998 թվականի մրցաշրջանում պաշտպանել է Վորոնեժի «Ֆակել» ակումբի գույները՝ մասնակցելով ութ հանդիպման։ 1999 թվականին հանդես է եկել «Սպարտակ-Օրոխովո» ակումբում՝ նրա կազմում մասնակցելով 15 հանդիպման։
2000 թվականի մրցաշրջանը Անդրեյ Իլյասկինն սկսել է Վոլոգդայի «Դինամո» ակումբում, որի կազմում անցկացրած 15 խաղերում դարձել է մեկ գոլի հեղինակ։ Դրանից հետո նա տեղափոխվել է Մոզիրի «Սլավիա», որի կազմում անցկացրել է մրցաշրջանի մնացած մասը՝ մասնակցելով չորս հանդիպման և թիմին օգնելով դառնալ Բելառուսի չեմպիոն ու նվաճել երկրի գավաթը։
Անդրեյ Իլյասկինը հանդես է եկել ԽՍՀՄ պատանեկան հավաքականում։


=== Մարզչական ===
2001 թվականից մինչև 2002 թվականը Անդրեյ Իլյասկինը՝ որպես գլխավոր մարզչի օգնական, աշխատել է «Պրեսնյա» ակումբում։ 2003 թվականին գլխավորել է Մոսկվայի «Ուրալան-ՊԼՅՈՒՍ» ակումբը։ Դրանից հետո նա կրկին աշխատել է որպես «Պրեսնյա» ակումբի գլխավոր մարզչի օգնական, ապա դարձել է «Ֆուտբոլային ակումբ  „Պրեսնյա“» ՓԲԸ գլխավոր տնօրենը։


== Ձեռքբերումներ ==
Բելառուսի չեմպիոն - 2000
Ռուսաստանի Առաջին լիգայի արծաթե մեդալակիր (դուրս է եկել Բարձրագույն լիգա) - 1996
Բելառուսի գավաթակիր - 2000


== Ծանոթագրություններ ==


== Արտաքին հղումներ ==
Ֆուտբոլիստի էջը footbook.ru կայքում
Ֆուտբոլիստի էջը cska-games.ru կայքում
Ֆուտբոլիստի էջը Sportbox.ru կայքում
Ֆուտբոլիստի էջը soccerdatabase.eu կայքում
Ռումյանցևի թանգարան

Ռումյանցևի թանգարան (ռուս.՝ Румянцевский музей), Մոսկվայի առաջին հանրային թանգարանը։ Այն ներառում է Նիկոլայ Ռումյանցևի (1754–1826) անձնական հավաքածուն և գրադարանը։


== Պատմություն ==
Նիկոլայ Առաջին կայսրը 1828 թվականի մարտի 22-ին (ապրիլի 3) հրամանագիր է ստորագրում Ռումյանցևի թանգարանի ստեղծման և թանգարանի կառավարման կանոնների մասին։
Ռումյանցևի հավաքածուի ցուցադրությունը հասարակության համար բացվեց 1831 թվականին։ Այն գտնվում էր Ռումյանցևի տան Պետերբուրգի Անգլիական ափամերձ տարածքում։ Թանգարանի ամենաարժեքավոր մասն էր կազմում գրադարանը, որը 1845 թվականին միանում է Ռուսաստանի ազգային գրադարանին։ 1861 թվականին թանգարանը Պետերբուրգից տեղափոխվում է Մոսկվա։
Ռումյանցևի թանգարանը ուներ նկարչական, փորագրության, դրամագիտության և հնագիտության բաժիններ։ Մեկ այլ բաժին, որը հայտնի էր որպես Դաշկով թանգարան, հիմնադրվեց 1867 թվականին համա-ռուսական ազգագրական ցուցահանդեսից հետո։
1924 թվականին որոշում է կայացվում թանգարանը փակելու մասին, որը իրագործվում է 1927 թվականին։

Թանգարանի ձեռագրերը, ինկունաբուլաներն անցնում են Ռուսաստանի Պետական Գրադարանին (ներառյալ «Հրեշտակապետի ավետարանը»)
Ռուսական արվեստի հավաքածուներն անցնում են Տրետյակովյան պատկերասրահին
Հին վարպետների ստեղծած գործերն անցնում են Պուշկինի անվան կերպարվեստի թանգարանին
Դաշկով թանգարանը համատեղվեց Ազգագրության ռուսական թանգարանի հետ


== Թանգարանի տնօրեններ ==
Նիկոլայ Իսակով (1862-1867)
Վասիլի Դաշկով (1867-1896)
Միխայիլ Վենեվիտինով (1896-1901)
Իվան Ցվետաև (1901-1910)
Վասիլի Գոլիցին (1910-1921)


== Պատկերասրահ ==

		
		


== Ծանոթագրություններ ==


== Արտաքին հղումներ ==
(ռուս.) The History of Rumyantsev Museum
Զանջանի նահանգ

Զանջան (պարսկերեն՝ زنجان, կարդ.՝ Զանջան), նահանգ (օսթան) Իրանի հյուսիսարևմտյան մասում, մարզկենտրոնը Զանջան քաղաքն է։ Այս երկրամասը գտնվում է 330 կմ դեպի հյուսիս-արևմուտք Թեհրանից և կապված է նրա հետ ավտոճանապարհով։ Բնակչությունը 964,601 մարդ (2006 թ.), որի մեծամասնությունը 93% ադրբեջանցիներ են։ Զանջան նահանգը հայտնի է իր անկորիզ խաղողներով։ Զանջանը իր աշխարհագրական և ստրատեգիական տեղի շնորհիվ Իրանի ամենամեծ արդյունաբերական շրջանն է։


== Տես նաև ==
Իրանի վարչական բաժանում


== Հղումներ ==
Զանջանի իսլամական ազատ համալսարան Archived 2019-10-26 at the Wayback Machine. (պարսկերեն)
Զանջանի բժշկական գիտությունների համալսարան
Թեբյանի մշակությաին և տեղեկատվական կենտրոն Archived 2016-01-06 at the Wayback Machine. (պարսկերեն)


== Ծանոթագրություններ ==
128


== Դեպքեր ==


== Ծնունդներ ==


== Մահեր ==
128 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 128 թվականն է, 
II դարի 28-րդ տարին։
Էդմեն Շահբազյան

Էդմեն Շահբազյան (անգլ.՝ Edmen Shahbazyan, նոյեմբերի 20, 1997(1997-11-20), Գլենդեյլ, Լոս Անջելես շրջան, Կալիֆոռնիա, ԱՄՆ), ընդհանուր մենամարտերի ամերիկահայ մարզիկ, հանդես է գալիս UFC-ի հովանու ներքո՝ միջին քաշային կարգում։ Այս պահին նա զբաղեցնում է 11-րդ հորիզոնականը UFC-ի միջին քաշայինների վարկանիշների ցանկում։


== Պատանեկություն ==
Էդմեն Շահբազյանը ծնունդով Գլենդելից է, որտեղի բնակչության մեծ մասը հայեր են։ Էդմենի ծնողները Երևանից են։ Ավագ եղբայր Լեոն նույնպես պրոֆեսիոնալ մարտիկ է, հանդես է գալիս «The Ultimate Fighter»-ում։ Էդմենն սկսել է զբաղվել մարտարվեստներով 9 տարեկանից և 12 տարեկանից սկսած՝ պարապում է իր սեփական մարզասրահում՝ «Glendale Fighting Club»-ում։ Դեռևս դեռահաս տարիքում նա հանդես է եկել որպես Ռոնդա Ռոուզիի մարզումների ընկեր։


== Գործունեություն ընդհանուր մենամարտերում ==


=== Վաղ գործունեություն ===
Էդմեն Շահբազյանի դեբյուտը ընդհանուր մենամարտերում տեղի է ունեցել CXF 6-ում՝ 2017 թվականի փետրվարի 25-ին, երբ նա 19 տարեկան էր։ Առաջին մենամարտում հանդիպել է Սելա Ուիլյամսի հետ և առաջին ռաունդում հաղթել տեխնիկական նակաուտով։ Էդմենը շարունակել է զարգացնել ընդհանուր մենամարտերի իր հմտությունները Կալիֆոռնիայում։ Նրա ռեկորդը կազմում է 6 հաղթանակ և ոչ մի պարտություն, բոլոր մենամարտերում նա հաղթել է առաջին ռաունդում նոկաուտով։
Շահբազյանին հրավիրել են նկարահանվել Դանա Ուայթի «Գիշերային մրցակից» շոուի երկրորդ եթերաշրջանի 5-րդ դրվագում։ Այնտեղ նա հանդիպել է Անտոնիո Ջոնսոնի հետ, և հաղթել նրան ընդամենը 40 վայրկյանում տեխնիկական նոկաուտով։ Այդ ելույթի արդյունքում նրան առաջարկել են պայմանագիր կնքել UFC-ի հետ։
Էդմենի մենեջմենթով զբաղվում է Ռոնդա Ռոուզիի մենեջերը, որը կոչվում է «Ronda Rousey's One Fight Management»։


=== Գործունեություն UFC-ում ===
Էդմեն Շահբազյանի դեբյուտը UFC-ում տեղի է ունեցել 2018 թվականի նոյեմբերի 30-ին՝ «The Ultimate Fighter 28»-ի եզրափակչում՝ Դարեն Ստյուարտի դեմ։ Նա հաղթել է մենամարտը մրցավարների առանձին որոշմամբ։
Շահբազյանի հաջորդ մենամարտը տեղի է ունեցել UFC 235-ի ժամանակ՝ Չարլզ Բերդի դեմ։ Նա հաղթել է մենամարտում առաջին ռաունդում գրանցած նոկաուտով։
Էդմենի հաջորդ մրցակիցը Ջեկ Մարշմանն էր 2019 թվականի հուլիսի 6-ին՝ UFC 239-ի ժամանակ։ Էդմեն Շահբազյանը հաղթել է առաջին ռաունդում հետևից խեղդումի միջոցով։
Ակնկալվում էր, որ Շահբազյանը 2019 թվականի նոյեմբերի 2-ին UFC 244-ում հանդիպելու է Կշիշտոֆ Յոտկոյի հետ։ Սակայն Յոտկոն վնասվածքի պատճառով դուրս է մնացել, և նրա դեմ հանդես է եկել Բրեդ Տավարեսը։ Էդմենը կրկին հաղթել է առաջին ռաունդում նոկաուտով՝ ոտքով մրցակցի գլխին հարվածի շնորհիվ։
2020 թվականի օգոստոսի 1-ին՝ UFC Fight Night 173-ի երեկոյի գլխավոր մարտի ժամանակ (Բրունսոնն ընդդեմ Շահբազյանի), երրորդ ռաունդում տեխնիկական նոկաուտով պարտվել է Դերեկ Բրանսոնին՝ այդ կերպ ընդհատելով իր 11 անընդմեջ հաղթանակից կազմված շարքը։


== Ծանոթագրություններ ==


== Արտաքին հղումներ ==
Էջը UFC-ում
Էդմեն Շահբազյան
Զնամենովկա (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ԶնամենովկաԶնամենովկա (ուկրաիներեն՝ Знаменівка), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1964 թվականին։
2001 թվականի տվյալներով Զնամենովկա գյուղում բնակվում էր 394 մարդ։ Բնակավայրը զբաղեցնում է 0,927 կմ² տարածք։ Բնակչության խտությունը կազմում էր 425,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գառնասար

Գառնասար, Ադյաման, լեռնագագաթ Հայաստանի Արագածոտնի և Շիրակի մարզերի սահմանագլխին Արագած լեռնազանգվածի արևմտյան փեշերին, Գառնահովիտ գյուղից 1 կմ հյուսիս, Սառնաղբյուր գյուղից արևելք։ Բարձրությունը 2295 մ։


== Ծանոթագրություններ ==
Պատահար (ֆիլմ)

Պատահար, 1984 թվականին «Երևան» ՀՖՍ-ում նկարահանված հայկական ֆիլմ։


== Սյուժե ==
Ֆիլմը վթարի մասին է, որը մտերմացնում է արտառոց վիճակում հայտնված հերոսներին։


== Դերերում ==
Հենրիկ Ալավերդյան, Հարություն Մովսիսյան, Նիկոլայ Ծատուրյան


== Ծանոթագրություններ ==
Սիլիցիումօրգանական պոլիմերներ

Սիլիցիումօրգանական պոլիմերներ, մակրոմոլեկուլի տարրական օղակում սիլիցիում, ածխածին և այլ ատոմներ պարունակող բարձրամոլեկուլային միացություններ։ Սիլիցիումօրգանական պոլիմերները դասակարգվում են ըստ հիմնական շղթայի բաղադրության և կառուցվածքի՝ գծային, ճյուղավորված, օղակագծային, կարված և այլն։ Պոլիօրգանասիլօքսաններն օգտագործվում են էլեկտրամեկուսիչ նյութեր, ջերմակայուն պլաստմասսաներ, սիլիցիումօրգանական սոսինձներ, լաքեր, պոլիբորօրգանասիլօք սանները՝ սոսինձներ և ինքնասոսնձվող ռետին պատրաստելու համար։ Պոլիալյումաօրգանասիլօքսանները ջերմակայուն, թաղանթ առաջացնող նյութեր են, կատալիզատորներ։ Պոլիօրգանասիլազաններն օգտագործվում են շինանյութերը և գործվածքը չթրջվող դարձնելու համար և որպես պոլիմերների պնդացնողներ։
Կազան (այլ կիրառումներ)

Կազան, կարող է վերաբերել՝

Կազան - քաղաք Ռուսաստանում
Կազան - օդանավակայան Կազանում
Սայդա Գուբա

Սայդա Գուբա (ռուս.՝ Сайда Губа), գյուղ Ռուսաստանի Մուրմանսկի մարզի Ալեկսանդրովսկ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եզդի ժողովրդի անմեղ զոհերի հուշարձան-կոթող (Երևան)

Եզդի ժողովրդի անմեղ զոհերի հուշարձան-կոթող, գտնվում է Երևանի կենտրոնում՝ Օղակաձև զբոսայգու 3-րդ հատվածում (Կոմիտասի անվան կամերային երաժշտության տան այգի), Նալբանդյան-Իսահակյան փողոցներով պարփակված տարածքում։ Տեղադրվել է 2015 թվականին։ Հուշարձան-կոթողը կառուցվել է «Միդիա-Շանգալ» Եզդիների Ազգային Միավորում Հասարակական Կազմակերպության նախագահ Ամո Շարոյանի և Երևանի քաղաքապետարանի նախաձեռնությամբ։


== Հեղինակ ==
Ճարտարապետ՝ Ասլան Մխիթարյան


== Տվյալներ ==

Հուշարձանի բարձրությունը մոտ 4 մետր է։ Պատվանդանին հայերեն և եզդիերեն գրված է. «Եզդի ժողովրդի 1915 թվականի անմեղ զոհերի հիշատակին»։ Սա եզդիների անմեղ զոհերին նվիրված առաջին հուշարձանն է աշխարհում։ Հուշակոթողը նվիրված է 20-րդ դարի սկզբին օսմանյան Թուրքիայում եզդի ժողովրդի անմեղ զոհերի հիշատակին։ Հուշակոթողն ունի նաև աղբյուր՝ ի հիշատակ Հյուսիսային Իրաքում եզդիների դեմ իրականացված ցեղասպանության զոհերի։


== Պատմություն ==
Էսքիզը քննարկվել և հավանության է արժանացել Երևանի քաղաքապետին կից քաղաքաշինական խորհրդի գեղարվեստի հանձնաժողովի կողմից։ Հուշարձանը կառուցվել է բարերար Ռաշիդ Շամոյանի աջակցությամբ։
Բացման արարողությունը տեղի ունեցավ 2015 թվականի ապրիլի 21-ին։ Ներկա էին Հայաստանի և աշխարհի տարբեր երկրներից ժամանած եզդիներ, պաշտոնական անձինք՝ ՀՀ Ազգային ժողովի պատգամավորներ, կառավարության անդամներ, դիվանագետներ, գրականության, արվեստի գործիչներ, պատմաբաններ։ Ելույթ ունեցան ՀՀ Ազգային ժողովի փոխնախագահ Էդուարդ Շարմազանովը, Հայոց ցեղասպանության թանգարան-ինստիտուտի տնօրեն Հայկ Դեմոյանը, Հայաստանում Լեհաստանի արտակարգ և լիազոր դեսպան Եժի Նովակովսկին, եզդի ժողովրդի համաշխարհային օգնության ֆոնդի ղեկավար Լուսյա Ուսոյանը, Ջամալե Չատոն (Ռուսաստան), Շանգալից Հայոց ցեղասպանության 100-րդ տարելիցի արարողություններին մասնակցելու եկած պատվիրակության ներկայացուցիչներ, ՀՀ ԱԺ պատգամավորներ և այլք։


== Պատկերասրահ ==

		
		
		
		
		


== Ծանոթագրություններ ==
(3845) Նեյաչենկո

(3845) Նեյաչենկո (անգլ.՝ Neyachenko), աստերոիդ աստերոիդների գոտու արտաքին մասում։ Հայտնաբերվել է 1979 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,427363 ա. մ., առավելագույնը մոտենում է 2,884 ա. մ. հեռավորության վրա և հեռանում 3,9708 ա. մ.։ Արեգակի շուրջ մեկ ամբողջական պտույտ է կատարում 2317,6 երկրային օրվա ընթացքում, իր ուղեծրով շարժվելով միջինում 0,155333 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3845) Նեյաչենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (131701-131800)

Աստերոիդների ցանկ (131601-131700)  • Աստերոիդների ցանկ  • Աստերոիդների ցանկ (131801-131900)
 Աստերոիդների ցանկ (131601-131700)  • Աստերոիդների ցանկ  • Աստերոիդների ցանկ (131801-131900)
Վերխոսուլսկի գյուղական խորհուրդ (Բելոպոլսկի շրջան)

Վերխոսուլսկի գյուղական խորհուրդ  (ուկրաիներեն՝ Верхосульська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Վերխոսուլսկի գյուղական խորհրդում բնակվում էր 1109 մարդ։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Նապոլեոնի փախուստը Մոսկվայից Փարիզ

Նապոլեոնի փախուստը Մոսկվայից Փարիզ, ռուսական առաջին շախմատային խնդիրն է, մտածված Ա. Դ. Պետրովի կողմից։ «a1» դաշտը պատկերում է Մոսկվան, «h8» դաշտը՝ Փարիզը, սև արքան՝ Նապոլեոնին, սպիտակ ձիերը՝ ռուսական հեծելազորը, h1-a8 անկյունագիծը՝ Բերեզինա գետը, որի անցման դեպքում ռուսները կարող են գերել ֆրանսիական կայսրին։


== Լուծում ==
1. Ձd2+ Աa22. Ձc3+ Աa33. Ձdb1+ Աb44. Ձa2+ Աb55. Ձbc3+ Աa66. Ձb4+ Աa77. Ձb5+ Աb88. Ձa6+ Աc89. Ձa7+ Աd710. Ձb8+ Աe711. Ձc8+ Աf812. Ձd7+ Աg813. Ձe7+ Աh814. Աg2×


== Գրականություն ==
Շախմատ. հանրագիտարանային բառարան/գլխավոր խմբագիր Ա. Ե. Կարպով - սովետական հանրագիտարան, 1990, 624 էջ
Դափնյակ լերկատերև

Դափնյակ լերկատերև (լատ.՝ Daphne glomerata), մշտադլար թուփ՝ մինչև 50 սմ բարձրությամբ։ Ցողունային առանցքները սակավաթիվ են, նոսր ճյուղավորված, ներքևի կողմից տերևներից, մերկացած, թափված տերևների հետքերով։ Տերևները նեղ են ունեն 1.5-3 սմ երկարություն իսկ լայնությունը 0.7-1.1 մմ, տերևը փայլուն է վերևի մասը մուգ կանաչ, ներքևի մասից բաց կանաչավուն, դրսի կողմից բաց վարդագույն, ներսից սպիտակ։ Ցածրաճ է։ Տերևները հավաքված են ցողուների գագաթին, նեղ, հակառակ ձվաձև են կամ նշտարաձև, ամբողջաեզր, կաշվեկերպ և մերկ։ Ծաղիկները բուրումնավետ են, 2-15-ական, հավաքված ցողուների ծայրերին, տերևածոցերում  Պտուղները կարմիր են։ Ծաղկում են մայիսին պտղաբերում են հուլիսին։
Թուփը տարածված է Կովկասում, Փոքր Ասիայում հանդիպում է հյուսիսային և կենտրոնական շրջաններում Սևանի ավազանում, Զանգեզուրում նաև այլ շրջաններում։ Սյս բույսը թունավոր է չափազանց պահանջկոտ օդում և հողում պարունակվող խոնավության նկատմամբ։


== Գրականություն ==
Լ.Վ Հարութունյան - Քո շրջապատի թփերը, Երևան, 1984 թվական, 224 էջ
Բալագանսալու

Բալագանսալու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 551 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ջերի Օբրահ

Ջերոմ Բերնարդ Օբրահ (անգլ.՝ Jerome Bernard Orbach; առավել հայտնի՝ որպես Ջերի Օբրահ (Jerry Orbachհոկտեմբերի 20, 1935(1935-10-20), Նյու Յորք, Նյու Յորք, ԱՄՆ - դեկտեմբերի 28, 2004(2004-12-28)[…], Նյու Յորք, Նյու Յորք, ԱՄՆ), ամերիկացի դերասան, առավել հայտնի է «Օրենք և կարգ» սերիալում կատարած խուզարկու Լեննիի դերով, ինչպես նաև Բրոդվեյի մյուզիքլներում իր դերերով։


== Կենսագրություն ==
Ջերի Օբրահը ծնվել է Բրոնքսում՝ հրեա սեֆարդի ընտանիքում, որը Համբուրգից էր, իսկ ծագումով լեհ-լիտվական Փենսիլվանիայից, կաթոլիկուհի, ում հավատով էլ նա դաստիարակվել է։ Նա դերասանություն է սովորել Իլինոյսի համալսարանում և Հյուսիսարևմտյան համալսարանում, ապա կատարելագործել է հմտությունները Նյու Յորքի Լի Ստրասբերգի դերասանական ստուդիայում։
Նա Բրոդվեյում նորամուտ է կատարել 1955 թվականին «Եռաթափ Օպերա» բեմադրության ժամանակ, և նույն թվականին առաջին անգամ հայտնվել է մեծ էկրանին։ 1960 թվականին նա խաղացել է «Ֆանտաստիկս» օֆֆ-բրոդվեյյան մյուզիքլում։ Հաջորդ տարիներին նա շատ պահանջված է դարձել Նյու Յորքի թատերական բեմերում՝ ստանալով «Թոնի» հեղինակավոր մրցանակի երեք անվանակարգեր, իսկ 1969 թվականին նա ստացել է այն «Խոստումներ, խոստումներ» մյուզիքլում կատարած դերի համար։
1970-ական թվականներից սկսած Օբրահը հաճախ է հայտնվել հեռուստատեսությունում, որտեղ առավել ժողովրդականություն է ձեռք բերել «Նա գրել է սպանություն», «Ոսկե աղջիկներ» և «Սպանդի բաժին» սերիալներում իր դերերի շնորհիվ։ Հեռուստաէկրանների մեծ հաջողությունը նրան բերել է խուզարկու Լեննի Բրիսկոյի դերը «Օրենք և կարգ» սերիալում, որտեղ նա խաղացել է 1991-2004 թվականներին։
Մեծ էկրանին դերասանն ավելի հազվադեպ է հայտնվել և հիմնականում երկրորդ պլանի դերեր է կատարել։ Դրանցից ավելի հիշարժան են «Անտեսանելի ոստիկանները» (1958), «Քաղաքի արքայազնը» (1981), «Բրյուսթերի միլիոնները» (1985), «Սպանության պատրանքը» (1985), «Կեղտոտ պարեր» (1987), «Հանցագործություններ և զանցանքներ» (1989), «Ունիվերսալ զինվոր» (1992) և «Չինական սուրճ» (2000) ֆիլմերը։ Օրբահի ձայնով է խոսել նաև Լյումիերը «Գեղեցկուհին և հրեշը» հայտնի դիսնեյյան մուլտֆիլմում (1991)։
1958-1975 թվականներին Ջերի Օրբահը ամուսնացած է եղել Մարտին Կուրոյի հետ, որը նրան պարգևել է երկու որդի։ 1979 թվականին նրա երկրորդ կինը դարձել է Բրոդվեյի դերասանուհի և պարուհի Էլեյն Կանսիլան, որի հետ նա մնացել է մինչև իր մահը։ Դերասանը մահացել է 2004 թվականի դեկտեմբերի 28-ին շագանակագեղձի քաղցկեղից, որի դեմ պայքարում էր նախորդ 10 տարիների ընթացքում։ 2005 թվականի փետրվարին ԱՄՆ կինոդերասանների գիլդիան հետմահու մրցանակ է շնորհել Օրբահին «Օրենք և կարգ» սերիալում լավագույն տղամարդու դերի համար։


== Ճանաչում ==
Երբ գրող Կուրտ Վոնեգուտին հարցրեցին, թե ով կցանկանար լինել 2005 թվականին Ավստրալիայում կայացած ռադիոհարցազրույցի ժամանակ, նա պատասխանել է. «Անկասկած, Ջերի Օրբահ»։ Այս ճանաչումը պայմանավորվում է նրանով, որ Վոնեգուտը դերասանի մեծ երկրպագու է։
2007 թվականի սեպտեմբերին դերասանի պատվին Նյու Յորքի 53-րդ փողոցը վերանվանվել է Ջերի Օրբահ Ուեյ'։


== Մրցանակներ ==
Թոնի 1969 - «Մյուզիքլի լավագույն դերասան» («Խոստումներ, խոստումներ»)
ԱՄՆ կինոդերասանների գիլդիայի մրցանակ 2005 - «Դրամատիկ սերիալի լավագույն դերասան» («Օրենք և կարգ»)


== Ծանոթագրություններ ==


== Արտաքին հղումներ ==
2-Լեոնիդ-2

«2-Լեոնիդ-2», 1970 թվականին նկարահանված հայկական ֆիլմ։ Ֆիլմի սցենարի հեղինակը Լեոնիդ Ենգիբարյանն է։


== Սյուժե ==
Ֆիլմի հիմքում ընկած են Լեոնիդ Ենգիբարովի կրկեսային դասական համարներիը։ Խաղարկային սյուժեն հետևում է գլխավոր հերոսի հոգեվիճակների փոփոխություններին, որոնք նրա բեմական կարճ պատումների ստեղծման ազդակն են դառնում։


== Տես նաև ==
Հայկական ֆիլմերի ցանկ


== Ծանոթագրություններ ==
Գյունեյ-Դամա

Գյունեյ-Դամա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 357 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(344) Դեզիդերատա

(344) Դեզիդերատա (անգլ.՝ Desiderata), աստերոիդ աստերոիդների հիմնական գոտում։ Հայտնաբերվել է 1892 թվականի նոյեմբերի 15-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,595408 ա. մ., առավելագույնը մոտենում է 1,7763 ա. մ. հեռավորության վրա և հեռանում 3,4145 ա. մ., իսկ Երկրի ուղեծրին Դեզիդերատա աստերոիդը նվազագույնը մոտենում է 0,8273 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1527,24 երկրային օրվա ընթացքում, իր ուղեծրով շարժվելով միջինում 0,23572 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,35° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(344) Դեզիդերատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7888) 1993 UC

(7888) 1993 UC, աստերոիդ ապոլոնի ընտանիքում։ Հայտնաբերվել է 1993 թվականի հոկտեմբերի 20-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,434773 ա. մ., առավելագույնը մոտենում է 0,8179 ա. մ. հեռավորության վրա և հեռանում 4,0517 ա. մ., իսկ Երկրի ուղեծրին աստերոիդը նվազագույնը մոտենում է 0,0875 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1387,67 երկրային օրվա ընթացքում, իր ուղեծրով շարժվելով միջինում 0,259428 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7888) 1993 UC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայաստանի Հանրապետության քաղաքացիական հատուկ ծառայության երկրորդ դասի պետական խորհրդական

Հայաստանի Հանրապետության քաղաքացիական հատուկ ծառայության երկրորդ դասի պետական խորհրդական, այն մարմիններում, որտեղ նախատեսված է քաղաքացիական հատուկ ծառայություն (ՀՀ Պաշտպանության նախարարության, ՀՀ Ազգային անվտանգության խորհրդի և ՀՀ Ոստիկանության որոշակի ստորաբաժանումներ) ծառայող Հայաստանի Հանրապետության քաղաքացիական ծառայողներին շնորհվող բարձրագույն դասային աստիճան։ Այն ցածր է Հայաստանի Հանրապետության քաղաքացիական հատուկ ծառայության առաջին դասի պետական խորհրդականի դասային աստիճանից և բարձր է Հայաստանի Հանրապետության քաղաքացիական հատուկ ծառայության առաջին դասի խորհրդականի դասային աստիճանից։ Դասային աստիճանը շնորհում, դասային աստիճանն իջեցնում, ինչպես նաև դասային աստիճանից զրկում է Հայաստանի Հանրապետության Նախագահը։ Այն շնորհվում է բացառապես քաղաքացիական հատուկ ծառայության բարձրագույն պաշտոններ զբաղեցնող քաղաքացիական ծառայողներին։


== Հայաստանի Հանրապետության քաղաքացիական ծառայության առաջին դասի պետական խորհրդականները ==
Հիմնական հոդված՝ Հայաստանի Հանրապետության քաղաքացիական հատուկ ծառայության երկրորդ դասի պետական խորհրդականների ցանկ
Հայ գրականության ոսկեդար

Հայ գրականության ոսկեդար, 405 թվականի հայ գրերի գյուտին հաջորդած ժամանակաշրջան է, որ ընդգրկել է գրեթե ողջ V դարը, այդ դարում ստեղծվեցին ժողովրդի կողմից կարևոր գրական հուշարձաններ։ Քրիստոնեության մուտք (301 թվական), քրիստոնեությունը տարածվեց Թադեոս և Բարդուղիմեոս առաքյալների միջոցով։ Մինչ այս հայ հեղինակների գրած աշխատությունները կամ հունարեն կամ ասորերեն էին։ Ոսկեդարը կայացավ Սահակ-Մեսրոպյան առաջին աշակերտներից, ովքեր բացի թարգմանություններից գրեցին նաև իրենց սեփական աշխատությունները։ Քրիստոնեության լուսաբանը Գրիգոր Լուսավորիչն էր, իսկ սուրբ գիրքը Աստվածաշունչը, որը հնգամատյան էր՝

Հին կտակարան
Նոր կտակարան
Երգ երգոց
Գիրք առակաց
ՍաղմոսներՀայ առաջին պատմիչներն էին Ագաթանգեղոսը, Փավստոս Բուզանդը, Եղիշեն. Ղազար Փարպեցին, Մովսես Խորենացին։
Հայ առաջին թարգմանիչներն էին Մեսրոպ Մաշտոցը. Սահակ Պարթևը, Եկեղյացին, Հովսեփ Պաղնացին, Վանանդեցին։
Հայ առաջին փիլիսոփաներն էին Եզնիկ Կողբացին, Դավիթ Անհաղթ(Դավիթ Արմենիոս)։
Փառքի բլուր (Յալթա)

Անվան այլ կիրառումների համար տե՛ս՝ Փառքի բլուր (այլ կիրառումներ)«Փառքի բլուր» (ռուս.՝ Холм Славы), հուշահամալիր Ղրիմի Յալթա քաղաքում, որը կառուցվել է Ռուսաստանի քաղաքացիական և Հայրենական մեծ պատերազմների ժամանակ ընկած հերոսների պատվին։ Հավերժական կրակը վառվել է 1967 թվականի նոյեմբերի 6-ին Սևաստոպոլի Մալախով կուրգանի Հավերժական կրակի բոցից։


== Նկարագրություն ==
Դարսան բլրի մոտ, որտեղ «Յալթա - Գորկա» ճոպանուղով կարելի է հասնել Յալթայի առափնյա փողոցից, վեր է խոյանում Փառքի բլուրը, որի գագաթին 1967 թվականին, Հոկտեմբերյան հեղափոխության 50-ամյակի առթիվ, ստեղծվել է հուշահամալիր։ Այն անմահացրել է քաղաքացիական և Հայրենական մեծ պատերազմների այն հերոսների խիզախությունը, որոնց անուններն անքակտելիորեն կապված են Յալթայի պատմության հետ։ Հուշահամալիրը երկաթբետոնե մեծ օղակ է, որը երեսպատված է ինկերմանյան քարով։ Օղակի ներքին կողմում փորագրված են խորհրդային բանակի զինվորների, Սևծովյան նավատորմի նավաստիների, պարտիզանների և ընդհատակյա գործիչների ռելիեֆային պատկերները։ Կենտրոնում վառվում է Հավերժական կրակը։ Հուշարձանի հեղինակներն են ճարտարապետներ Վ. Ա. Պետերբուրժցևը, Ա. Վ. Ստեպանովը, Ա. Ա. Պոպովը։
1973 թվականին բլրի գագաթին տանող աստիճանների հիմքի մոտ տեղադրվել է գրանիտով երեսպատված ստելա, որը դարձել է հուշահամալիրի բաղկացուցիչ մասը (հեղինակն է Պ. Ա. Ստարիկովը)։ Ստելայի վրա փորագրված են այն մարդկանց անունները, որոնք քաղաքացիական պատերազմի ընթացքում պայքարել են Ղրիմում խորհրդային իշխանության հաստատման համար և մարտերում պաշտպանել են հեղափոխության ձեռքբերումները։ Նրանցից են Դ. Ի. Ուլյանովը, Մ. Վ. Ֆրունզեն, Վ. Կ. Բլյուխերը, 1917 թվականին Յալթայի բոլշևիկյան կազմակերպության ղեկավար Յ. Տարվացկին, հեղինակավոր բոլշևիկ, 1918 թվականին Գուրզուֆի հեղափոխական կոմիտեի առաջին նախագահ Ի. Ի. Պոդվոյսկին։ Այստեղ հավերժացված են 1920 թվականին սպիտակգվարդիականների կողմից տանջամահ արված ընդհատակյա գործիչներ Յ. Ա. Դրաժինսկու և Յ. Օ. Բրոնշտեյնի, 1919 թվականին Յալթայի հեղափոխական կոմիտեն գլխավորած քաղտաժանակիր Ն. Մ. Սոսնովսկու և ՌԿԿ(բ) Յալթայի ընդհատակյա կոմիտեի նախագահ, 1919-1920 թվականներին գործած պարտիզանական ջոկատի կազմակերպիչ Պ. Մ. Օսլովսկու անունները։
Հուշահամալիրի օղակի ներսի կողմում, ռելիեֆային պատկերների կողքին, փորագրված են «Խորհրդային բանակի մարտիկներին», «Սևծովային նավաստիներին», «Պարտիզաններին և ընդհատակյա գործիչներին» գրությունները, որոնք հիշեցնում են Հայրենական մեծ պատերազմի հերոսների հաստատակամությունը և քաջությունը։


== Պատկերասրահ ==

		
		
		
		
		
		


== Ծանոթագրություններ ==
Սուրբ Ներսես Շնորհալի եկեղեցի (Իջևան)

Անվան այլ կիրառումների համար տե՛ս՝ Սուրբ Ներսես Շնորհալի եկեղեցի (այլ կիրառումներ)Սուրբ Հովհաննես եկեղեցի, Հայ առաքելական եկեղեցու տաճար Հայաստանի Հանրապետության Իջևան քաղաքում։


== Պատմություն ==
Շենքը կառուցվել է 50-ականների կեսերին և ծառայել է որպես անտառտնտեսության մշակույթի տուն, հետագայում՝ որպես երաժշտական դպրոց, իսկ 80-ականների վերջին՝ Տավուշի մարզային գրադարան։ 1996 թ. գրադարանը տեղափոխել են Պիոներ պալատի շենք։
Տեր Սիմեոն քահանա Առաքելյանի հավաստմամբ՝ շենքը 1991 թ. տրամադրվել է եկեղեցուն։ 1997 թ. այն նորոգվել է (խոսքը վերաբերում է ներքին հարդարմանը), ավելացվել է գմբեթ ու խաչ, և 1998 թ. օծվել է։


== Ճարտարապետություն ==


== Տես նաև ==
Տավուշի մարզ
Տավուշի թեմ


== Արտաքին հղումներ ==
ՍՈւՐԲ ՆԵՐՍԵՍ ՇՆՈՐՀԱԼԻ ԵԿԵՂԵՑԻ Archived 2011-05-02 at the Wayback Machine.


== Ծանոթագրություններ ==
Աստղերն իմ վկաներն են

Աստղերն իմ վկաներն են (թուրքերեն՝ Yıldızlar Şahidim), թուրքական հեռուստասերիալ, որը ցուցադրվել է 2017 թվականի հունվարի 27-ին փետրվարի 17-ը Star TV հեռուստաընկերության եթերում։ Գլխավոր դերերում հանդես են եկել Օզգե Գյուրելը և Բերք Ջանքաթը։ Հեռուստասերիալի պրոդյուսերը Ալի Գյունդօղդուն է։


== Սցենար ==
Հազիրանը երիտասարդ աղջիկ է, ով երազում է դառնալ երգչուհի։ Մի անգամ համերգի ժամանակ նա ծանոթանում է հայտնի երգիչ Արասի հետ։ Նրանք առաջին հայացքից սիրահարվում են։ Սակայն նրանց բաժանում են ոչ միայն սոցիալական կարգավիճակը, այլև Արասի հայրը ու մայրը։ Ֆիքրեթը և Զեյնոն նույնպես շոու բիզնեսի ներկայացուցիչներ են։ Զեյնոն նույնպես եղել է երգչուհի, սակայն այնպես է ստացվել, որ 15 տարի առաջ թողել է որդուն և ամուսնուն։ Նա ցանկանում է վրեժ լուծել ամուսնուց, ով դարձել էր հայտնի պրոդյուսերական կենտրոնի տնօրեն։ Նա որոշում է Հազիրանին դարձնել հայտնի երգչուհի և պատերազմել Ֆիքրեթի հետ։ Սակայն ամեն ինչ հեշտ չէ, քանի որ Ֆիքրեթը և Զեյնոն դեռ սիրում են իրար։ Դրան զուգընթաց սկսվում է նաև Արասի և Հազիրանի սիրո պատմությունը։


== Դերասանական կազմ ==
Հազիրան - Օզգե Գյուրել
Արաս - Բերք Ջանքաթ
Զեյնեփ (Զեյնո) - Ջանան Էրգյուդեր
Ֆիքրեթ (Ֆիքո) - Մեսութ Աքուսթա


== Ծանոթագրություններ ==
Արտուստ

Արտուստ, գյուղ Արևմտյան Հայաստանում, պատմական Տայքում, Բալախոռի շրջանում։ Գյուղում մինչև 20-րդ դարի սկզբները պահպանվել էին հին ավերակներ։


== Ծանոթագրություններ ==
Էստոնիայում ՅՈՒՆԵՍԿՕ-ի համաշխարհային ժառանգության ցանկ

Ըստ 2012 թվականի Էստոնիայում ՅՈՒՆԵՍԿՕ-ի համաշխարհային ժառանգության ցանկում կա 2 օբյեկտ։ Տվյալ աղյուսակում այդ օբյեկտները ներկայացված են ըստ Համաշխարհային ժառանգության ցանկի մեջ ընդգրկման։
Ալեքսեևսկայա (այլ կիրառումներ)

Ալեկսեևսկայա, կարող է վերաբերել՝

Ալեքսեևսկայա - ստանիցա Ռուսաստանի Կրասնոդարի երկրամասի Տիխորեցկի շրջանի կազմում։
Ալեքսեևսկայա - ստանիցա Ռուսաստանի Վոլգոգրադի մարզի Ալեկսեևսկի շրջանի կազմում։
Պրոլետարսկոե (գյուղ, Զմիյովի շրջան)

Անվան այլ կիրառումների համար տե՛ս՝ ՊրոլետարսկոեՊրոլետարսկոե (ուկրաիներեն՝ Пролетарське), գյուղ Ուկրաինայի Խարկովի մարզի Զմիյովի շրջանում։ Բնակավայրը նախկինում նաև անվանվել է Վիսոչինովկա։ Հիմնադրվել է 1864 թվականին։
2001 թվականի տվյալներով Պրոլետարսկոե գյուղում բնակվում էր 584 մարդ։ Բնակավայրը զբաղեցնում է 0,612 կմ² տարածք։ Բնակչության խտությունը կազմում էր 954,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զապսելսկի գյուղական խորհուրդ (Կրասնոպոլսկի շրջան)

Անվան այլ կիրառումների համար տե՛ս՝ Զապսելսկի գյուղական խորհուրդ (այլ կիրառումներ)Զապսելսկի գյուղական խորհուրդ  (ուկրաիներեն՝ Запсільська сільська рада), Ուկրաինայի Սումիի մարզի Կրասնոպոլսկի շրջանում։
2001 թվականի տվյալներով Զապսելսկի գյուղական խորհրդում բնակվում էր 1347 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
1508

1508 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1508 թվականն է, 
XVI դարի 8-րդ տարին։


== Դեպքեր ==
Փետրվար՝ Մաքսիմիլիան I-ը հարձակվում է Վենետիկի հանրապետության վրա։
Հունիսի 6-ին Մաքսիմիլիան I-ը պարտվում է վենետիկյան զորքերին, զիջելով որոշ տարածքներ և ստանալով երեք տարվա զինադադարի հնարավորություն։
Դեկտեմբերի 10-ին Վենետիկի հանրապետության դեմ Հուլիոս II Պապի, Ֆրանսիայի թագավոր Լուի XII-ի, Ֆերդինանդ II Արագոնցու և Մաքսիմիլիան I-ի միջև ձևավորվում է միություն։
Իսմաիլ Սաֆավին գրավում է հարավային Միջագետքը և Բաղդադը։


== Ծնունդներ ==
Ջեյն Սեյմուր՝ Անգլիայի Հենրի III-ի թագավորի երրորդ թագուհին։


== Մահեր ==


== Արվեստ ==
Պիլու (գյուղ, Պիլտսամաա շրջան)

Պիլու (էստ․՝ Pilu), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անահիտի մեհյան (Արավիս)

Անվան այլ կիրառումների համար տե՛ս՝ Անահիտի մեհյան (այլ կիրառումներ)Անահիտի մեհյան, Անահիտ դիցուհուն նվիրված հայկական հեթանոսական տաճար Մեծ Հայքի Սյունիք նահանգի Արավիս (այժմ Արևիս) գյուղի մոտ, որի տեղը հետագայում, ըստ Ղևոնդ Ալիշանի, կառուցվել է Թանահատի վանքը։


== Ծանոթագրություններ ==
Նովոմինսկայա

Նովոմինսկայա (ռուս.՝ Новоминская), ստանիցա Ռուսաստանի Դաշնության Կրասնոդարի երկրամասի Կանևսկայայի շրջանի կազմում։
Բնակչությունը 2002 թվականին գրանցված տվյալներով կազմում էր 11895 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիբորդոնե

Ռիբորդոնե (իտալերեն՝ Ribordone), կոմունա Իտալիայի Պիեմոնտ մարզի Թուրին գավառում։
Բնակչությունը՝ 77 մարդ (2008 թվականի տվյալներով)։ Բնակչության խտությունը՝ 2 մարդ/կմ²։ Տարածքը՝ 44 կմ²։ Փոստային ինդեքսը՝ 10080։ Հեռախոսային կոդը՝ 0124։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0124 808865
Էլեկտրոնային հասցեն՝ amministrazione@comune.ribordone.to.it
Պաշտոնական կայք՝ http://www.comune.ribordone.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բուղուլու Կայադաղ

Բուղուլու Կայադաղ, լեռնագագաթ Զանգեզուրի լեռներում, Նախիջևան գետի միջին հոսանքում, նրա ձախ կողմում, Նախիջևանի ձախակողմյան վտակ Քյուլուսի ջրբաժանում։


== Ծանոթագրություններ ==
Սուսու

Սուսու (ֆր.՝ Soussous), ժողովուրդ։ Բնակվում են Գվինեայում, Սիեռա Լեոնեում և Սենեգալում։ Թիվը՝ մոտ 0,9 միլիոն (1978 թ.)։ Լեզուն պատկանում է մանդե լեզուների հարավային խմբին, կրոնը՝ իսլամ։ Սուսուին արագորեն ձուլվում են հարևան փոքր ժողովուրդները (բագա, լանդումա, նալու և այլն)։ Զբաղվում են հիմնականում հողագործությամբ (բրինձ, վարսակ, անանաս, բանան) և ձկնորսությամբ։


== Ծանոթագրություններ ==
Ինքնագնահատում

Ինքնագնահատում,  իր սեփական արարքների, բարոյական հատկություն ների, համոզմունքների, մոտիվների բարոյական գնահատումը։ Ինքնագնահատումը անհատի բարոյական ինքնագիտակցության և խղճի դրսևորումներից մեկն է։ Այն մարդու մեջ ձևավորվում է նրա բարոյական դաստիարակության պրոցեսում։ 
Ինքնագնահատման բարոյական ակտի մեջ մարդը դատում է իր գործունեության բարոյական նշանակության մասին ոչ թե պարզապես իր անունից, այլ հասարակության անունից, որին նա պատկանում է և որի մեջ սուբյեկտիվորեն նա իրեն դնում է։ Ինքնագնահատման ընդունակության շնորհիվ մարդը հնարավորություն է ձեռք բերում դաստիարակելու իրեն։ Ինքնագնահատումը, արտահայտելով անհատի ինքն իր` որպես հասարակության անդամի հանդեպ գիտակից վերաբերմունքը, կապված է հասարակական հարաբերությունների և բարոյական դաստիարակության ամբողջ համակարգի հետ։


== Ծանոթագրություններ ==
Ծիլքար (լեռնագագաթ)

Անվան այլ կիրառումների համար տե՛ս՝ Ծիլքար (այլ կիրառումներ)Ծիլքար, լեռնագագաթ Արագածոտնի և Լոռու մարզերի սահմանագլխին, Փամբակի լեռների արևմտյան մասում, համանուն գյուղից 1,5 կմ հյուսիս-արևելք։ Տեղադրման կոորդինատներ 40°43′40″ հս․. լ. 44°13′40″ ավ. ե.։ Բարձրությունը 2558 մ է։


== Ծանոթագրություններ ==
Սեդա Ղարագյոզյան (այլ կիրառումներ)

Աշոտ Ղազարյան անունը կարող է վերաբերել հետևյալ անձանց.

Սեդա Բագրատի Ղարագյոզյան (1919-1978), գեղանկարիչ։
Սեդա Հայկազի Ղարագյոզյան (1918-1999), գեղանկարիչ։
Ծաղկավոր բույսերի ցեղեր (A)

Այստեղ ներկայացված են The Plant List տվյալների բազայում 2010 թ․ դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից A տառով սկսվող 1 371-ը։
Աղյուսակի առաջին սյունակում տեղակայված են 1 371 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին)։
Երկրորդ սյունակում նշված է ընտանիքը, որտեղ ներառված է տվյալ ցեղը։


== Ծանոթագրություններ ==


== Հղումներ ==
Angiosperms (Flowering plants) — all genera // The Plant List
The Plant List (2010). Version 1. Published on the Internet; http://www.theplantlist.org/ (accessed 1st January)(անգլ.)
Վենցեսլավ Նովակ

Վենցեսլավ Նովակ (խորվ.՝ Vjenceslav Novak, սեպտեմբերի 11, 1859(1859-09-11), Սեն, Լիչկո Սենսկա, Խորվաթիա - սեպտեմբերի 20, 1905(1905-09-20), Զագրեբ, Խորվաթիայի և Սլավոնիայի թագավորություն, Տրանսլեյտանիա, Ավստրո-Հունգարիա), խորվաթ գրող, լրագրող, թարգմանիչ, երաժշտական քննադատ։ Կրում է «Խորվաթ Բալզակ»։


== Կենսագրություն ==
Նրա հայրը ազգությամբ չեխ էր, իսկ գերմանուհի մայրը՝ բավարացիների ընտանիքից, որ տեղափոխվել են Խորվաթիա։  Սովորել է նախ իր հայրենի քաղաքում, ապա Զագրեբում։
1879 թվականին վերադարձել է տուն և տեղավորվել աշխատելու որպես ուսուցիչ, որտեղ գտնվել է մինչև 1884 թվականը։ Այդ ժամանակ, 1881 թվականին, սկսվում է նրա գրական գործունեությունը։ 1884 թվականից Պրահայում երաժշտություն է սովորել, իսկ 1887 թվականից Զագրեբի մանկավարժական քոլեջում երաժշտություն է դասավանդել։ Մահացել է տուբերկուլյոզից Զագրեբում 1905 թվականին։


== Ստեղծագործական կյանք ==
Նովակի արձակի համար բնորոշ են սոցիալական թեմաները, հաճախ է անդրադարձել գյուղի պատկերին։ «Պավել Շեգոտա» (1888) վեպում ցուցադրվում է քաղաքի ազդեցությունը գյուղից հեռացած մարդու վրա։ Գյուղի կենցաղն ու բարքերը պատկերված են «Լեռնաստորոտների պատմություններում» (1889)։
Ավգուստ Շենոնը ստեղծում է «Նեխայի տակ» (1892) վեպը՝ նվիրված Խորվաթիայում ազգային-ազատագրական պայքարի խնդրին։
«Նիկոլա Բարետիչ» (1896) վեպում գրողը քննադատել է բուրժուական հասարակության իդեալներն ու հակադրել նրան բնական կյանքը։ Այս վեպում երևում է մոդեռնիզմի ազդեցությունը։
«Վերջին Ստիպանչիչիները» (1899) վեպում իլիրիզմի դարաշրջանի իրադարձությունները ուղղված են արդիականության վրա, նրա թեման կապիտալիզմի զարգացումն է, քաղաքների աճը և ազնվականության քայքայումը։ Վեպն առանձնանում է սյուժեի զարգացման սլացիկությամբ, հոգեբանական վերլուծության խորությամբ։
«Մեծ քաղաքի նկուղներից» և «Ցեխի մեջ» վիպակներում Վենցեսլավ Նովակը պատկերում է աշխատավոր աղքատների, անօթևանների և աղքատների կյանքը։
Կյանքի վերջում գրողի ստեղծագործության մեջ ուժեղանում է սուբյեկտիվիզմը, ինչը զգալի է «Երկու աշխարհներ» (1901), «Խոչընդոտներ» (1905) վեպերում, ինչպես նաև նատուրալիզմ  է դրսևորվում «Տիտո Դորչիչ» վեպում։
Նաև Նովակը մասնագիտորեն զբաղվել է երաժշտության ստեղծմամբ։ Ամենածանր ստեղծագործությունը 1890 թվականի «Հարմոնիա»-ն է՝ երգեհոնի համար նախատեսված երաժշտական ստեղծագործությունների ժողովածուն։


== Ծանոթագրություններ ==


== Գրականություն ==
Derossi Z., V. Novak. Iz velegradskog podzemlja, «Umjetnost riječi», 1963, № 4.


== Արտաքին հղումներ ==
«Վենցեսլավ Նովակ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Новак, Венцеслав // Литературная энциклопедия : в 11 т. — [М.], 1929—1939.
Новак, Венцеслав // Краткая литературная энциклопедия / Гл. ред. А. А. Сурков. — М. : Советская энциклопедия, 1962—1978.
Աստերոիդների ցանկ (314101-314200)

Աստերոիդների ցանկ (314001-314100)  • Աստերոիդների ցանկ  • Աստերոիդների ցանկ (314201-314300)
 Աստերոիդների ցանկ (314001-314100)  • Աստերոիդների ցանկ  • Աստերոիդների ցանկ (314201-314300)
Օվոդա

Օվոդա (իտալերեն՝ Ovodda), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը կազմում է 1732 մարդ, բնակչության խտությունը՝ 42.47 մարդ/կմ², զբաղեցրած տարածքը՝ 40.78 կմ²։
Փոստային ինդեքս՝ 8020, հեռախոսային կոդ՝ 0784։
Բնակչության հովանավոր սուրբ համարվում է Սուրբ Գևորգը։ Տոնը նշում են ամեն տարի ապրիլի 23-ին։
Ուգլեկամենսկ

Ուգլեկամենսկ (ռուս.՝ Углекаменск), գյուղ Ռուսաստանի Պրիմորիեի երկրամասի Պարտիզանսկի քաղաքային օկրուգի կազմում։
Բնակչությունը 2005 թվականին գրանցված տվյալներով կազմում էր 3900 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)